Dette har vært den kanskje aller beste av mange svært gode airbnb opplevelser. Rossella var imøtekommende og gjestfri helt fra vi bestilte flere måneder i forveien. Før vi skulle reise ønsket vi å kjøpe en sparkesykkel (kick bike) og spurte Rossella om hun viste hvor vi kunne kjøpe en sånn. Hun var helt fantastisk og lot oss få bestille med levering til henne før vi kom. Når vi kom møtte hun oss ved stasjonen og viste oss leiligheten og fortalte oss alt vi trengte å vite. Leiligheten er kjempefin og inneholder alt man trenger for et godt opphold i den fantastiske byen. Det er gode forbindelser med trikk og buss til alle steder du har lyst til å besøke, men jeg anbefaler på det varmeste å gå litt rundt i lokalområdet og bli kjent med cafer og barer der. Ta turen over broen til det flotte, fremdeles ikke overturistifiserte, Testaccio bydelen. Rossellas leilighet anbefales på det aller varmeste.